b'\n_START_ARTICLE_\n\xc5\xa0toparski vodnik po galaksiji\n_START_SECTION_\nKratka vsebina\n_START_PARAGRAPH_\nVse se je za\xc4\x8delo s hi\xc5\xa1o. Arthur Dent, tipi\xc4\x8den Angle\xc5\xbe, se zjutraj zbudi in ugotovi, da mu ho\xc4\x8dejo poru\xc5\xa1iti hi\xc5\xa1o, da bi naredili prostor za obvoznico. Med tem ko posku\xc5\xa1a to prepre\xc4\x8diti pa ga prijatelj Ford Prefect povabi v bli\xc5\xbenjo gostilno, kjer mu razkrije, da bo Zemlja v desetih minutah uni\xc4\x8dena zaradi gradnje hiperprostorske obvoznice. V nekaj trenutkih se Arthurju \xc5\xbeivljenje obrne na glavo, znajde se na krovu vogonskega gradbenega ladjevja s prijateljem, za katerega izve da je z Betelgeze. Ko ju vogoni vr\xc5\xbeejo z ladje,\xc2\xa0\xc2\xbbna\xc5\xa1topata\xc2\xab\xc2\xa0Zlato srce, vesoljsko ladjo, ki deluje na neverjetnosti pogon. Na njej sta Fordov stari prijatelj in predsednik Galaksije Zaphod Beeblebrox ter Arthurjeva znanka z zemlje Trillian. Na krovu pa je tudi Marvin, robot z vgrajeno P\xc4\x8cO (pravo \xc4\x8dlove\xc5\xa1ko osebnostjo). Je depresiven in spravlja v slabo voljo tudi vse okrog sebe. Ima\xc2\xa0\xc2\xbbmo\xc5\xbegane v velikosti planeta\xc2\xab, vendar ga uporabljajo za najpreprostej\xc5\xa1e naloge, kar ga \xc5\xa1e bolj zamori. S pomo\xc4\x8djo ladijskega ra\xc4\x8dunalnika Edija, ki vse spravlja ob \xc5\xbeivce, se odpravijo iskat bajeslovni planet Magratejo, kjer naj bi izdelovali planete. Tam odkrijejo, da je zemlja nastala po naro\xc4\x8dilu mi\xc5\xa1i in da so mi\xc5\xa1i tudi upravljale z njo. Bila naj bi ogromen ra\xc4\x8dunalnik, ki i\xc5\xa1\xc4\x8de vpra\xc5\xa1anje na dokon\xc4\x8den odgovor o vesolju, \xc5\xbeivljenju in sploh vsem. Tik pred odkritjem vpra\xc5\xa1anja pa so Zemljo uni\xc4\x8dili. Del tega ra\xc4\x8dunalnika so tudi \xc5\xbeiva bitja. Med njimi je Arthur edini pre\xc5\xbeivel, zato naj bi bilo vpra\xc5\xa1anje zapisano v njegovih mo\xc5\xbeganih. Mi\xc5\xa1i, ki imajo \xc5\xa1e nekaj upanja, da odkrijejo vpra\xc5\xa1anje, zato ho\xc4\x8dejo njegove mo\xc5\xbegane, v zameno pa mu ponudijo umetne. To jim prepre\xc4\x8dijo policija, ki vdre na Magratejo in i\xc5\xa1\xc4\x8de Zaphoda in Zlato srce. Da bi ga prijeli mu prepre\xc4\x8di Marvin, ki se pove\xc5\xbee s policijsko ladjo, da bi se pogovarjal z njo, vendar jo s tem pripravi do samomora..'